ມີນັກປີນພູ ຢ່າງນ້ອຍ 9 ຄົນ ເສຍຊີວິດໃນ ຢູ່ເທິງພູ Manaslu ເນປາລ
ເຈົ້າໜ້າທີ່ທ້ອງຖິ່ນກ່າວວ່າ ພວກນັກປີນພູທີ່ເສຍຊີວິດນັ້ນ ສ່ວນໃຫຍ່ແມ່ນຊາວຝຣັ່ງ. ນອກນັ້ນແລ້ວ ແມ່ນມາຈາກ ອີຕາລີ, ເຢຍລະມັນ ແລະສະເປນ.
ເຈົ້າໜ້າທີ່ກູ້ໄພສຸກເສີນຂອງເນປາລກ່າວວ່າ ມີຫລາຍຄົນທີ່ຍັງ ຊອກຫາບໍ່ເຫັນໃນວັນຈັນມື້ນີ້ ຫລັງຈາກເກີດເຫດຫິມະຖະຫລົ່ມ ຢ່າງຮ້າຍແຮງ ຢູ່ເທິງພູເຂົາທີ່ສູງອັນດັບທີ 8 ຂອງໂລກ ມີນັກປີນພູຢ່າງນ້ອຍ 9 ຄົນ ເສຍຊີວິດໃນວັນອາທິດວານນີ້ ຢູ່ເທິງ ພູ Manaslu ເວລາຫິມະຖະຫລົ່ມລົງມາ ໃນເຫດໂສກນາດຕະກໍາ ທີ່ຮ້າຍແຮງທີ່ສຸດບັ້ນນຶ່ງສໍາລັບພວກປີນເຂົາຢູ່ເທິງພູຫິມະໄລ ໃນ ບໍ່ເທົ່າໃດປີຜ່ານມານີ້ ມີຫລາຍຄົນຖືກຊ່ວຍຊີວິດໄວ້ໄດ້ ແລະຖືກ ນໍາສົ່ງໄປຍັງຄ້າຍພັກຢູ່ຕີນພູ ໂດຍທາງເຮືອບິນເຮລີຄອບເຕີ້ ພວກປີນພູຈໍານວນນຶ່ງ ໄດ້ຮັບບາດເຈັບ ເຮລິຄອບເຕີ້ກູ້ໄພ ຂຶ້ນບິນເວິ່ນໄປຕາມຈ້າຍພູ ໃນວັນຈັນມື້ນີ້ ເພື່ອຊອກຫາພວກທີ່ອາດຍັງລອດຊີວິດຢູ່ ຫລືຫລົງທາງ ອົງການຂ່າວເອພີ ລາຍງານວ່າ ຫິມະໄດ້ຖະຫລົ່ມລົງມາ ໃນຕອນເຊົ້າມືດວັນອາທິດ ຂະນະ ທີ່ພວກປີນພູຍັງພາກັນຫລັບນອນ ຢູ່ໃນເຕ້ນຂອງເຂົາເຈົ້າ ເຈົ້າໜ້າທີ່ທ້ອງຖິ່ນກ່າວວ່າ ພວກນັກປີນພູທີ່ເສຍຊີວິດນັ້ນ ສ່ວນໃຫຍ່ແມ່ນຊາວຝຣັ່ງ ນອກນັ້ນແລ້ວ ແມ່ນມາຈາກ ອີຕາລີ, ເຢຍລະມັນ ແລະສະເປນ